CELEX: 22010D0254
Language: lt
Date: 1258934400000
Title: 2009 m. lapkričio 23 d. ES ir Ukrainos bendradarbiavimo tarybos sprendimas Nr. 1/2009 dėl jungtinio komiteto įsteigimo

4.5.2010   
            
            
               LT
            
            
               Europos Sąjungos oficialusis leidinys
            
            
               L 111/30
            
         ES IR UKRAINOS BENDRADARBIAVIMO TARYBOS SPRENDIMAS Nr. 1/2009
   2009 m. lapkričio 23 d.
   dėl jungtinio komiteto įsteigimo
   (2010/254/EB)
   ES IR UKRAINOS BENDRADARBIAVIMO TARYBA,
   atsižvelgdama į Partnerystės ir bendradarbiavimo susitarimą, nustatantį Europos Bendrijų bei jų valstybių narių ir Ukrainos partnerystę (toliau – Susitarimas), ypač į jo 88 straipsnį,
   kadangi:
   
               (1)
            
            
               Susitarimo 88 straipsnyje numatyta Bendradarbiavimo tarybai suteikti įgaliojimus įsteigti bet kokį kitą specialų komitetą ar organą, kuris jai padėtų atlikti jos funkcijas, ir nustatyti tokių komitetų ar organų sudėtį ir funkcijas bei jų veiklos vykdymo tvarką.
            
         
               (2)
            
            
               Susitarimo Šalys šiuo metu derasi dėl asociacijos susitarimo, įskaitant dėl tvirtos ir visapusiškos laisvosios prekybos zonos.
            
         
               (3)
            
            
               Susitarimo Šalys susitarė dėl ES ir Ukrainos asociacijos darbotvarkės teksto.
            
         
               (4)
            
            
               Reikia, kad komitetas apžvelgtų pažangą, padarytą įgyvendinant asociacijos darbotvarkę, taip pat būsimus prioritetus ir bet kokius reikalingus pakeitimus. Šis jungtinis komitetas veiks vyresniųjų pareigūnų lygiu,
            
         NUSPRENDĖ:
   Vienintelis straipsnis
   Bendradarbiavimo taryba įsteigia jungtinį komitetą vyresniųjų pareigūnų lygiu. Jungtinis komitetas apžvelgia pažangą, padarytą įgyvendinant asociacijos darbotvarkę, taip pat būsimus prioritetus ir bet kokius reikalingus jos pakeitimus.
   Jungtinio komiteto susitikimai vyksta reguliariai, bent kartą per metus.
   
      Priimta Briuselyje 2009 m. lapkričio 23 d.
      
         
            Bendradarbiavimo tarybos vardu
         
         
            ES delegacijos vadovas
         
         C. BILDT
         
            Ukrainos delegacijos vadovė
         
         Y. TYMOSHENKO